नई दिल्ली. भारत में महिलाओं की सैलरी पुरुषों के मुकाबले 25% कम होती है। इसके अलावा ज्यादातर वर्किंग वुमन का मानना है कि उन्हें प्रमोशन के मौके भी पुरुषों की तुलना में कम मिलते हैं। मॉन्सटर सैलरी इंडेक्स की रिपोर्ट में सोमवार को यह दावा किया गया है। और क्या है रिपोर्ट में...
- रिपोर्ट के मुताबिक मैन्यूफेक्चरिंग और आईटी सेक्टर्स में वेतन का अंतर ज्यादा है।
- रिपोर्ट में कहा गया है कि महिलाएं एक घंटे में 259.8 रुपए कमाती हैं जबकि पुरुष 345.80 रुपए कमाते हैं। कंपनी ने अपनी रिपोर्ट एक सर्वे के आधार पर तैयार की है।
- 68.5% महिलाओं को लगता है कि उनके काम को हल्के में लिया जाता है। 62.4% महिलाओं को लगता है कि तमाम दावों के बावजूद उनके मेल काउंटरपार्ट्स को प्रमोशन के मौके ज्यादा मिलते हैं।
कैसे किया गया सर्वे?
- मॉन्सटर ने सर्वे के लिए देश की 2000 वर्किंग से बातचीत की और उनसे जुड़े आंकड़े जुटाए। 68.5% महिलाओं ने माना कि तमाम कोशिशों और दावों के बावजूद हालात में बहुत ज्यादा फर्क नहीं आया है। यानी पुरुषों को अब भी ज्यादा तवज्जो दी जाती है।
- सर्वे के मुताबिक, मैटरनिटी और चाइल्ड केयर जैसे मामलों में महिलाओं को जॉब छोड़ने के लिए मजबूर किया जाता है। 13.1% महिलाओं ने माना कि वुमन प्रोफेशनल्स के लिए चाइल्ड केयर एक बहुत बड़ा चैलेंज है।
- हालांकि, रिपोर्ट में ये भी कहा गया है कि पुरुष और महिलाओं की सैलरी में गैप कम हुआ है। 2015 में यह 27.2% था जबकि 2016 में यह कम होकर 25% हो गया।
किस सेक्टर में गैप ज्यादा
- मैन्यूफेक्चरिंग सेक्टर में 29.9% गैप है। इसके बाद आईटी सेक्टर आता है जहां गैप 25.8% है। एजुकेशन में यह आंकड़ा 14.7% है।
- मॉन्सटर के मैनेजिंग डायरेक्टर संजय मोदी ने कहा- भारत में जेंडर पे-गैप 25% है।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva bho_Deva